CELEX: 22017D1829
Language: da
Date: 2015-12-11 00:00:00
Title: Det Blandede EØS-Udvalgs afgørelse nr. 318/2015 af 11. december 2015 om ændring af bilag XIII (transport) til EØS-aftalen [2017/1829]

12.10.2017   
               
               
                  DA
               
               
                  Den Europæiske Unions Tidende
               
               
                  L 263/37
               
            DET BLANDEDE EØS-UDVALGS AFGØRELSE
      Nr. 318/2015
      af 11. december 2015
      om ændring af bilag XIII (transport) til EØS-aftalen [2017/1829]
      DET BLANDEDE EØS-UDVALG HAR —
      under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
      ud fra følgende betragtninger:
      
                  (1)
               
               
                  Europa-Parlamentets og Rådets forordning (EF) nr. 80/2009 af 14. januar 2009 om en adfærdskodeks for edb-reservationssystemer og om ophævelse af Rådets forordning (EØF) nr. 2299/89 (1) skal indarbejdes i EØS-aftalen.
               
            
                  (2)
               
               
                  Forordning (EF) nr. 80/2009 ophæver Rådets forordning (EØF) nr. 2299/89 (2), som er indarbejdet i EØS-aftalen, og som derfor skal udgå af EØS-aftalen.
               
            
                  (3)
               
               
                  Bilag XIII til EØS-aftalen bør derfor ændres —
               
            VEDTAGET DENNE AFGØRELSE:
      Artikel 1
      Teksten til punkt 63 (Rådets forordning (EØF) nr. 2299/89) i bilag XIII til EØS-aftalen affattes således:
      »32009 R 0080: Europa-Parlamentets og Rådets forordning (EF) nr. 80/2009 af 14. januar 2009 om en adfærdskodeks for edb-reservationssystemer og om ophævelse af Rådets forordning (EØF) nr. 2299/89 (EUT L 35 af 4.2.2009, s. 47).
      Bestemmelserne i forordningen gælder i forbindelse med denne aftale med følgende tilpasninger:
      
                  a)
               
               
                  I artikel 8, stk. 1, for så vidt angår EFTA-staterne, ændres »Fællesskabet« og »Kommissionen« til »EFTA-staterne«.
               
            
                  b)
               
               
                  Artikel 8, stk. 2, gælder ikke for EFTA-staterne. EFTA-staterne overvåger, om systemleverandører i tredjelande praktiserer diskriminerende behandling eller forskelsbehandling af luftfartsselskaber i EFTA-staterne.
               
            
                  c)
               
               
                  I artikel 11, stk. 8, for så vidt angår EFTA-staterne, erstattes »ifølge direktiv 95/46/EF, ifølge nationale bestemmelser, der er vedtaget i forbindelse med direktivet, og ifølge de internationale aftaler, som Fællesskabet har undertegnet« med »ifølge direktiv 95/46/EF og nationale bestemmelser, der er vedtaget i forbindelse med direktivet«. I artikel 11, stk. 9, for så vidt angår EFTA-staterne, erstattes »direktivets bestemmelser eller de nationale bestemmelser, som medlemsstaterne har vedtaget i forbindelse med direktivet, samt bestemmelserne i internationale aftaler, hvori Fællesskabet er part« med »direktivets bestemmelser og nationale bestemmelser, der er vedtaget i forbindelse med direktivet«.
               
            
                  d)
               
               
                  I artikel 13, 14, 15 og 16, for så vidt angår EFTA-staterne, erstattes »Kommissionen« med »EFTA-Tilsynsmyndigheden«, »De Europæiske Fællesskabers Domstol« med »EFTA-Domstolen« og »traktatens artikel 81 og 82« erstattes med »EØS-aftalens artikel 53 og 54 ».«
               
            Artikel 2
      Den islandske og den norske udgave af forordning (EF) nr. 80/2009, der offentliggøres i Den Europæiske Unions Tidendes EØS-tillæg, er begge autentiske.
      Artikel 3
      Denne afgørelse træder i kraft den 12. december 2015, forudsat at alle meddelelser er indgivet, jf. EØS-aftalens artikel 103, stk. 1 (*1).
      Artikel 4
      Denne afgørelse offentliggøres i Den Europæiske Unions Tidendes EØS-afsnit og EØS-tillæg.
      
         Udfærdiget i Bruxelles, den 11. december 2015.
         
            
               På Det Blandede EØS-Udvalgs vegne
            
            Oda SLETNES
            
               Formand
            
         
      
      
         (1)  EUT L 35 af 4.2.2009, s. 47.
      
         (2)  EFT L 220 af 29.7.1989, s. 1.
      
         (*1)  Ingen forfatningsmæssige krav angivet.
      
         Erklæring fra EFTA-staterne
         vedrørende afgørelse nr. 318/2015 af 11. december 2015 om indarbejdelse af Europa-Parlamentets og Rådets forordning (EF) nr. 80/2009 af 14. januar 2009 om en adfærdskodeks for edb-reservationssystemer og om ophævelse af Rådets forordning (EØF) nr. 2299/89.
         
            »Rådets ophævede forordning (EØF) nr. 2299/89 og Europa-Parlamentets og Rådets forordning (EF) nr. 80/2009 handler bl.a. om beføjelserne til at pålægge bøder inden for et særligt område af konkurrenceretten. Indarbejdelsen af sidstnævnte forordning berører ikke de institutionelle løsninger med hensyn til fremtidige retsakter, der giver beføjelser til at pålægge bøder uden for konkurrencerettens område.«